CELEX: 62014TN0508
Language: sk
Date: 2014-07-06 00:00:00
Title: Vec T-508/14: Žaloba podaná 6. júla 2014 – Gas Natural/Komisia

1.9.2014   
            
            
               SK
            
            
               Úradný vestník Európskej únie
            
            
               C 292/55
            
         Žaloba podaná 6. júla 2014 – Gas Natural/Komisia
   (Vec T-508/14)
   2014/C 292/67
   Jazyk konania: španielčina
   
      Účastníci konania
   
   
      Žalobkyňa: Gas Natural SDG, SA (Barcelona, Španielsko) (v zastúpení: F. Seijo Pérez, R. García Gómez de Zamora a M. Troncoso Ferrer, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               zrušil napadnuté rozhodnutie v rozsahu, v akom nariaďuje vrátenie pomoci,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Predmetná žaloba smeruje proti rozhodnutiu Európskej komisie zo 17. júla 2013, ktoré sa týka daňového režimu uplatniteľného na určité dohody o finančnom lízingu, nazývaného aj „španielsky systém daňového lízingu“ (štátna pomoc SA.21233 C/2011, ex NN/2011, ex CP 137/2006).
   Dôvody a hlavné tvrdenie v tejto veci sú totožné s dôvodmi a hlavnými tvrdeniami uvedenými vo veciach T-401/14, Duro Felguera/Komisia, T-700/13, Bankia/Komisia a T-500/14, Derivados del Flúor/Komisia.
   Konkrétne žalobkyňa uvádza porušenie článkov 107 a 108 ZFEÚ z dôvodu, že údajná pomoc a jej vplyv na obchod medzi členskými štátmi neboli považované za selektívne, porušenie článku 107 ods. 1 ZFEÚ a povinnosti odôvodnenia tým, že hospodárske záujmové združenia a ich investori boli určení ako príjemcovia údajnej pomoci, porušenie článkov 107 a 108 ZFEÚ a zneužitie právomoci tým, že bolo prijaté napadnuté rozhodnutie o legalite zmlúv medzi súkromnými subjektmi, ako aj porušenie zásad právnej istoty, legitímnej dôvery, rovnosti zaobchádzania a článku 14 nariadenia (ES) č. 659/1999.